Hyvää päivää! Tervetuloa mukaan Sanaa naisilta -ohjelmaan.
Olen Teija Pirttijärvi.
Näillä Psalmin 139 sanoilla halusin aloittaa tämän ohjelman.
Jokaisessa ihmisessä on Jumalan suunnitelma ja jumalallinen DNA.
Jos vanhemmat eivät oikealla tavalla tue lasta -
ja persoonan kehitystä, lapselle muodostuu valheellinen minäkuva.
Se on este jumalasuhteessa ja myöhemmin ihmissuhteissa.
Jokainen kaipaa ja tarvitsee -
Jumalan ja toisten ihmisten rakkautta ja hyväksyntää.
Jos luonnollinen isäsi tai äitisi ei ole kyennyt rakastamaan sinua, -
voit saada rakkautta ja hyväksyntää taivaalliselta Isältäsi, -
joka sinut loi ja jolla oli hyvä suunnitelma sinua varten -
jo äitisi kohdusta alkaen.
Jumalan rakkaus ei aseta mitään ehtoja, -
sillä Hänen olemuksensa on rakkaus.
Hän on pelkästään hyvä.
Hän tahtoo vuodattaa rakkauttaan ihmissieluihin.
Hän täyttää sielun tyhjiöt läsnäolollaan ja voimallaan.
Hän vakuuttaa Isän rakkautta sinulle joka päivä.
Eheytymisemme alkaa Jumalan lahjan vastaanottamisesta.
Se on uuden elämän perustus Jeesuksessa Kristuksessa.
Et voi rakastaa itseäsi, ellet käsitä kuinka paljon taivaallinen Isäsi -
on sinua rakastanut ensi hetkistäsi lähtien.
Jos et rakasta itseäsi sellaisena kuin olet, -
et pysty rakastamaan toisiakaan aidosti.
Emme voi ylläpitää ihmissuhteita ilman tätä rakkauden perustusta.
Monet epäonnistuvat avioliitossaan, koska eivät rakasta itseään -
eivätkä kykene ottamaan rakkautta vastaan puolisoiltaan.
Siksi heillä ei ole annettavaa aviosuhteessaan.
He käyttävät paljon aikaa yrittäen saada puolisoltaan sitä, -
mitä vain Jumala voi antaa, nimittäin omanarvontunnon.
Jotkut torjuvat puolisonsa rakkauden ja syy on se, -
että heidän on vaikea uskoa olevansa rakastamisen arvoisia.
Kun tunnet olevasi ei-rakastettava, sinun on vaikea uskoa, -
että Jumala tai lähimmäisesi voisi rakastaa sinua aidosti.
Tänään voit ottaa uskon askeleen, ja sanoa ääneen: -
"Jumala rakastaa minua varauksettomasti.
Otan tällä hetkellä vastaan Hänen hyväksyntänsä."
Tietoisuus siitä, että sinulla on ihminen, joka rakastaa sinua -
varauksettomasti ja hyväksyy sinut sellaisena kuin olet, -
on paras ja lohduttavin tunne.
Voit olla kiitollinen siitä, että Isä Jumala antaa sinulle ihmisiä, -
jotka oikeasti hyväksyvät sinut -
ja toimivat hyväksesi.
Saat kokea, että Isä valmistaa sinulle monia ihmissuhteita, -
joissa saat vastaanottaa rakkautta.
Seurakunnassa, ystäväpiirissä ja perhepiirissä.
1. Joh 4:
Vaellan itsekin tänään siinä totuudessa, että identiteettini -
ja itsetuntoni nousevat siitä, kuka olen Kristuksessa.
Se ei tule siitä, mitä toiset ihmiset minusta ajattelevat.
Se ei tule myöskään minkään oppiarvoni tai tekoni kautta.
Ei ole merkitystä, mitä tutkintoja ja arvosanoja minulla on.
Ei silläkään, mitä olen saavuttanut työelämässä.
Tai millainen asunto minulla on tai minkä merkkinen auto minulla on.
Joka päivä saan uudistaa mieleni Jumalan totuudella, -
että hyväksyntäni ja arvoni on vain Jeesuksessa Kristuksessa.
Irtisanoudun valheesta, että olisin jotenkin syyllinen, -
turvaton tai yksin maailmassa, -
sillä Kristuksessa olemme täysin turvassa.
Hän näkee kotisi ja asuinpaikkasi, Hän tuntee elämäsi ja tiesi.
Hän on laittanut sinuun sinettinsä. Hän tuntee ajatuksesikin.
Hänen käsissään olet suojassa ja Hän on puolustajasi.
Psalmissa 71 sanotaan:
Tällä hetkellä tahdon irtisanoutua siitä valheesta, -
että olisin hylätty, epäkelpo tai b-luokan kansalainen.
Että olisin hävettävä persoonani, olemukseni tai perhetaustan vuoksi.
Irtisanoudun valheesta, ettei minua kukaan voi rakastaa.
Ymmärrän, että Jeesus Kristus on hyväksynyt minut täydellisesti.
Olen Hänen kättensä työtä.
Hän sanoo minulle, että olen Jumalan lapsi, Isän valitsema.
Olen Jeesuksen ystävä ja työtoveri.
Olen yhtä Herran kanssa ja samaa henkeä kuin Hän, -
sillä Pyhä Henki asuu minussa ja Hän vaikuttaa minussa joka päivä.
Jeesus on maksanut minusta kalliin hinnan Golgatalla.
Siksi Hän on sukulunastajani, kuulun yksin Jumalalle.
Olen Kristuksen ruumiin jäsen, -
omalla tärkeällä paikallani Jumalan perheväen yhteydessä.
Ei kukaan toinen voi paikkaani täyttää.
Olen pyhä ja vanhurskas ja Jumala on kutsunut minut elämään.
Elämään elämisen arvoista elämää, jotta tekisin Hänen tekojaan.
Hän kutsui minut pimeydestä suoralle tielle kirkkaaseen valoon.
Minut on otettu Jumalan lapseksi eikä kukaan voi riistää paikkaani.
Minulla on suora pääsy Isän tykö Pyhän Hengen kautta, -
joka on annettu minulle vierellä kulkijaksi ja neuvonantajaksi.
Minut on jo lunastettu kaikesta menneestä, sukukirouksista, -
ja kaikki syntini on anteeksi annettu Jeesuksen nimessä ja veressä.
Saan olla vapaa Jumalan lapsi, enkä minkään asian sitoma.
Olen ehyt Kristuksessa, sopiva sellaisena kuin olen.
Herra on valmistanut tieni, kutsunut minut moniin tehtäviin.
Hän vahvistaa ja tukee vanhurskautensa oikealla kädellä.
Herra Jeesus kehottaa meitä tänään:
"Älkää siis murehtiko huomisesta päivästä, -
sillä huominen pitää murheen itsestään. " (Matt 6:34)
Hän opettaa, ettemme saa murehtia mitään edessämme olevaa asiaa.
Mitä söisimme, kuinka kohtaisimme ihmisiä, mitä sanoisimme.
Kun ajattelet tulevaisuutta, uhkaavia olosuhteita, haasteita, -
ne voivat tuntua ylivoimaisilta.
Kuka voisi hallita elämäänsä tässä muuttuvassa ajassa?
Isäsi on lähellä sinua ja Hän varustaa sinua kohtaamaan tulevan.
Hän on valmis kantamaan taakkasi.
Hän kehottaa sinua luovuttamaan itsesi Hänelle kokonaan.
Luovuta tänään elämäsi Isälle kokonaan.
Voit elää tätä päivää ja viedä rukoillen asiasi Hänelle, -
joka varustaa sinut huomiseen.
Toivon Jumala täyttäköön teidät ilolla ja rauhalla uskossa, -
niin, että teillä olisi runsas toivo Pyhän Hengen voiman kautta.
Herra, tänään antaudun käsiisi. Anna anteeksi kaikki syntini, -
mitkä olen tehnyt ajatuksin, sanoin tai teoin, -
kun olen rikkonut Sinua vastaan, lähimmäistäni ja itseäni vastaan.
Kiitos täydellisestä lunastustyöstäsi.
Kiitos Jeesus, että elät ja elämäsi virtaa juuri nyt sisimpääni.
Valmista sydämeni ottamaan hyviä asioita vastaan Sinulta.
Kiitos, että painoit minuun sinettisi ja tunnet minut täysin.
Kiitos, että lohdutuksesi virtaa nyt olemukseni sisimpään.
Saan vastaanottaa täydellisen rakkautesi.
Kiitos toivosta, joka ei ikinä saata häpeään.
Kiitos avustasi elämäni jokaisena hetkenä.
Jeesuksen Kristuksen nimessä rukoilemme. Aamen.
Tekstitys: Johanna Holmström